1942 թվականի սեպտեմբերին Ռուզաննան արժանանում է «Մարտական ծառայությունների համար», իսկ նույն թվականի դեկտեմբերին` «Լենինգրադի պաշտպանության համար» մեդալների: Ռուզաննա եւ Սոֆյա Լալայանները բժշկական օգնություն ցուցաբերեցին Պուլկովոյի, Շլեխելբերգի տակ, Ռազլիվում, Ուրիցկում, Ստարայա Ռասայում եւ Ելգավայի մարտերում վիրավորված բազմաթիվ մարտիկների: Ռուզաննան պարգեւատրվում է Կարմիր աստղի, իսկ Սոֆյան` Հայրենական պատերազմի երկրորդ աստիճանի շքանշանով եւ «Լենինգրադի պաշտպանության համար» մեդալով: 1944 թվականի փետրվարին Լուգովոյի մոտ` վիրահատության սեղանի առաջ, մարտական հենակետում հերոսաբար զոհվեց հայրենիքի քաջ դուստր Սոֆյա Լալայանը: Կորցնելով քրոջը` լցված անսահման վրեժով, Ռուզաննան շարունակում է իր անձնվեր աշխատանքը մինչեւ Հայրենական պատերազմի հաղթական ավարտը: